# SUSITARIMAS

# DĖL 2024 M. GEGUŽĖS 23 D. UŽKREČIAMŲJŲ LIGŲ IR JŲ SUKĖLĖJŲ VALSTYBĖS INFORMACINĖS SISTEMOS PALAIKYMO IR VYSTYMO PASLAUGŲ VIEŠOJO PIRKIMO-PARDAVIMO SUTARTIES NR. (04 9.6E)S-138

**KEITIMO**

# 2024 m. lapkričio d. Nr.

# Vilnius

**Nacionalinis visuomenės sveikatos centras prie Sveikatos apsaugos ministerijos**, juridinio asmens kodas 291349070, adresas Kalvarijų g. 153, LT-08352 Vilnius, atstovaujamas direktoriaus Vaidoto Gruodžio, veikiančio pagal Nacionalinio visuomenės sveikatos centro prie Sveikatos apsaugos ministerijos nuostatus, patvirtintus Lietuvos Respublikos sveikatos apsaugos ministro 2015 m. rugsėjo 18 d. įsakymu Nr. V-1058 „Dėl Nacionalinio visuomenės sveikatos centro prie Sveikatos apsaugos ministerijos nuostatų patvirtinimo“ (toliau – Paslaugų gavėjas), ir

**UAB „Dts solutions”**, juridinio asmens kodas 135885245, adresas Taikos pr. 88A, LT-51183, Kaunas, atstovaujamas direktoriaus Lino Eidimto (toliau – Paslaugų teikėjas),

toliau kiekvienas atskirai vadinamas „Šalimi”, o abi kartu – „Šalimis”, vadovaudamosi:

Lietuvos Respublikos viešųjų pirkimų įstatymu (toliau – VPĮ),

Lietuvos Respublikos civiliniu kodeksu (toliau – CK),

kitais Lietuvos Respublikoje taikomais teisės aktais,

**ir atsižvelgdamos į tai, kad:**

A. Šalys 2024 m. gegužės 23 d. sudarė Užkrečiamųjų ligų ir jų sukėlėjų valstybės informacinės sistemos palaikymo ir vystymo viešojopaslaugų pirkimo–pardavimo sutartį Nr. (04 9.6E)S-138 (toliau – Sutartis) ir 2024 m. lapkričio 11 d. pasirašė Susitarimą dėl Užkrečiamųjų ligų ir jų sukėlėjų valstybės informacinės sistemos palaikymo ir vystymo viešojopaslaugų pirkimo–pardavimo sutarties Nr. (04 9.6E)S-138 keitimo Nr. (04 9.6 E)S-234 (toliau – Susitarimas 1). Nesibaigus Sutarties galiojimo terminui kilo poreikis įsigyti papildomų paslaugų Sutarties 4.4 ir 8.3 papunkčiuose numatytomis sąlygomis dėl Elektroninės sveikatos paslaugų ir bendradarbiavimo infrastruktūros informacinės sistemos (toliau ESPBI) teikiamų duomenų į Užkrečiamųjų ligų ir jų sukėlėjų valstybės informacinės sistemos (toliau – ULSVIS) struktūros pakeitimo.

Papildomos 150 valandų ULSVIS palaikymo ir vystymo paslaugų bus panaudotos atlikti ULSVIS integracinės sąsajos su VĮ Registrų centru realizacijos pakeitimams įgyvendinti, kurių poreikis atsiras dėl VĮ Registrų centro atliktų pakeitimų, dėl kurių ULSVIS nustos gauti Elektroninės sveikatos paslaugų ir bendradarbiavimo infrastruktūros informacinės sistemos (toliau ESPBI) duomenis iš formų E025, E027, E027-ats (atsakymas į siuntimą).

Detalus papildomų paslaugų suteikimo aprašymas pateiktas Užkrečiamųjų ligų ir jų sukėlėjų valstybės informacinės sistemos palaikymo ir vystymo papildomų paslaugų teikimo techninėje specifikacijoje (1 priedas).

Neatlikus papildomų paslaugų, nebus užtikrintas teisės aktų reikalavimus atitinkantis ULSVIS funkcionalumas.

B. Vadovaujantis VPĮ 89 straipsnio „Pirkimo sutarties ar preliminariosios sutarties keitimas jų galiojimo laikotarpiu“ 1.3 papunkčiu:

„*1. Pirkimo sutartis ar preliminarioji sutartis jos galiojimo laikotarpiu gali būti keičiama neatliekant naujos pirkimo procedūros pagal šį įstatymą, kai yra bent vienas iš šių atvejų:*

*3) kai pakeitimo poreikis atsirado dėl aplinkybių, kurių protinga ir apdairi perkančioji organizacija negalėjo numatyti, ir kai kartu yra šios sąlygos:*

*a) pakeitimas iš esmės nepakeičia pirkimo sutarties ar preliminariosios sutarties pobūdžio;*

*b) atskiro pakeitimo vertė neviršija 50 procentų pradinės pirkimo sutarties ar preliminariosios sutarties vertės. Tokiais pakeitimais negali būti siekiama išvengti šiame įstatyme pirkimui nustatytos tvarkos taikymo;“*

C. Pakeitimas grindžiamas šiomis aplinkybėmis, atitinkančiomis aukščiau nurodytus VPĮ reikalavimus:

1) pakeitimas iš esmės nepakeičia pirkimo Sutarties pobūdžio, kadangi pakeitimu užsakomos papildomos paslaugos, reikalingos užtikrinti teisės aktų reikalavimus atitinkantį Užkrečiamųjų ligų ir jų sukėlėjų valstybės informacinės sistemos funkcionalumą.

2) pradinė Sutarties vertė yra **14 876,03** EUR be PVM ir **18 000,00** EUR su PVM;

3) Susitarimo 1 vertė yra **9 000,00** EUR su PVM (50 %);

4) šio susitarimo vertė neviršija 50 % pradinės Sutarties vertės (toliau – Susitarimas 2).

|  |  |  |  |
| --- | --- | --- | --- |
| Pradinė sutarties vertė su papildomomis paslaugomis, nustatytomis Susitarime 1, Eur su PVM | Papildomų paslaugų, nustatytų Susitarime 2, vertė, Eur su PVM | Bendra Sutarties vertė su papildomomis paslaugomis, nustatytomis Susitarime 1 ir Susitarime 2, Eur su PVM | Pakeitimo vertė procentais nuo pradinės Sutarties vertės |
| 27 000,00 | 9 000,00 | 36 000,00 | 100 % |

4) bendra Sutarties vertė su papildomomis paslaugomis, nustatytomis Susitarime 1 ir Susitarime 2, yra **36 000,00** EUR su PVM.

**ŠALYS SUSITARIA:**

1. Sutarties kaina dėl Susitarime nurodomo pakeitimo keičiama – didinama 100 %.

2. Abiejų Šalių pasirašytas Susitarimas įsigalioja nuo pasirašymo dienos.

3. Kiek Šalių santykių nereglamentuoja šis Susitarimas, taikomos Sutarties sąlygos. Šis Susitarimas turi būti aiškinamas ir jam taikomos visos Sutarties nuostatos, išskyrus atvejus, kai šiame Susitarime aiškiai nustatyta kitaip.

3. Šis Susitarimas yra neatsiejama Sutarties dalis.

4. Susitarimas sudarytas lietuvių kalba vienu egzemplioriumi ir pasirašomas kvalifikuotais elektroniniais parašais.

5. Susitarimo priedai:

5.1. 1 priedas – Užkrečiamųjų ligų ir jų sukėlėjų valstybės informacinės sistemos palaikymo ir vystymo papildomų paslaugų teikimo techninė specifikacija.

|  |  |  |
| --- | --- | --- |
| **PASLAUGŲ GAVĖJAS** |  | **PASLAUGŲ TEIKĖJAS** |
| **Nacionalinis visuomenės sveikatos centras prie Sveikatos apsaugos ministerijos**  Direktorius Vaidotas Gruodys |  | **UAB „Dts solutions“**  Direktorius Linas Eidimtas |
|  |  |  |
|  |  |  |